钦定古今图书集成/理学汇编/经籍典/第086卷 > 宋胡一桂翼传举要 > 《爻有以六位取象者》
## 钦定古今图书集成/理学汇编/经籍典/第086卷 > 宋胡一桂翼传举要 > 《爻有以六位取象者》

《易》六十四卦，惟《既济》一卦坎上离下，六爻之阴阳与
六位之阴阳协，故曰“既济定也。”言爻位阴阳皆定之
义。馀六十三卦中皆具坎离阴阳之位焉。又足以见
日月为《易》之妙。故卦中取象，亦有以位之。阴阳取者，
初不以爻拘。如乾九三以位言，居离位之上，有“终日
夕象；九四以位言，居坎位之下，有‘跃在渊象。义则昭’”
然矣。朱震《汉上解干彖传》曰：“六爻天地相涵，坎离错
居。坎离者天地之用也。云行雨施，坎之升降也。大明
终始，离之往来也。”愚因是推之，得六位取象之说焉。